แนวโน้มหุ้นแกว่งตัวซึมลง
นักวิเคราะห์ฯ คาดตลาดหุ้นไทยเช้านี้จะซึมๆ sideway ออกด้านข้าง ขาดปัจจัยใหม่กระตุ้น รอดูตัวเลข GDP-กนง.
15 ก.พ. 2556

นักวิเคราะห์ฯ คาดตลาดหุ้นไทยเช้านี้จะซึมๆ sideway ออกด้านข้าง ขาดปัจจัยใหม่กระตุ้น รอดูตัวเลข GDP-กนง.
นายชัย จิรเสวีนุประพันธ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ภาวะตลาดหุ้นเช้านี้มองว่าจะซึมๆ sideway ออกด้านข้าง โดยมองว่าในปัจจุบันยังไม่มีปัจจัยใหม่ๆเข้ามา ส่วนใหญ่แล้วจะเป็นการรอผลประกอบการ จะเห็นได้ว่าในส่วนของ MSCI ไม่ได้มีการปรับอะไรเพิ่ม ในส่วนของนักลงทุนต่างรอดู 2 เหตุการณ์ คือ เรื่องตัวเลขของ GDP ไตรมาส 4 ในวันที่ 18 ก.พ.นี้ และผลการประชุมคณะกรรมการนโยบายการเงิน (กนง.)ในวันที่ 20 ก.พ. ในส่วนของตลาดภูมิภาคมองว่าจะซึมๆ
กลยุทธ์หากจะเข้ามารับซื้อเมื่ออ่อนตัวนั้นให้เลือกซื้อในกลุ่มธนาคาร อสังหาริมทรัพย์ และวัสดุก่อสร้าง โดยมีแนวรับ 1,511-1515 จุด แนวต้าน 1,536